
Zadeva: 	Objava prostega delovnega mesta

Na podlagi 25. člena Zakona o delovnih razmerjih (ZDR-1, Uradni list RS, št. 21/13 s spremembami in dopolnitvami) ter devetega odstavka 61. člena in 117. člena Zakona o javnih uslužbencih (ZJU-1, Uradni list RS št. 32/25 in 1400/26) objavlja Ministrstvo za zunanje in evropske zadeve prosto strokovno tehnično delovno mesto:

[bookmark: _Hlk243567669][bookmark: _Hlk211854614]PRAVNIK VII/1 – PRIPRAVNIK (m/ž) v Oddelku za mednarodno javno pravo, Sektor za mednarodno pravo (šifra DM 30612)

Kandidati, ki se bodo prijavili na prosto delovno mesto, morajo izpolnjevati naslednje pogoje:
· končano višješolsko izobraževanje (prejšnje)/višješolska izobrazba (prejšnja) ali specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) ali visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) – pravnik ali diplomirani pravnik;
· znanje uradnega jezika;
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
· dovoljenje za dostop do tajnih podatkov (nacionalno in EU) stopnje »ZAUPNO«.
 
Prijava mora biti obvezno oddana na predpisanem obrazcu, ki je sestavni del javne objave
in mora vsebovati:
1. izjavo o izpolnjevanju pogoja glede zahtevane ravni izobrazbe, iz katere mora biti razvidna raven in smer izobrazbe, ter leto in ustanova, na kateri je izobrazba pridobljena;
2. izjavo kandidata, da:
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
3. soglasje kandidata, da za namen te objave dovoljuje Ministrstvu za zunanje in evropske zadeve pridobitev podatkov iz 1. in 2. točke iz uradne evidence;
4. izjavo kandidata, da soglaša s tem, da se bo zanj v skladu z Zakonom o tajnih podatkih (ZTP - Uradni list RS, št. 50/06 s spremembami in dopolnitvami) opravilo varnostno preverjanje za izdajo dovoljenja za dostop do tajnih podatkov;
5. izjavo o znanju uradnega jezika.

V primeru, da kandidat z vpogledom v uradne evidence ne soglaša, mora predložiti ustrezna
dokazila sam.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Skladno z 2. členom Pravilnika o pripravništvu v državni upravi in upravah lokalnih skupnosti (Uradni list RS, št. 92/25, v nadaljevanju Pravilnik) ter 117. členom ZJU-1 je pripravnik oseba, ki nima ustreznih predpisanih delovnih izkušenj v skladu z zakonom in prvič sklene pogodbo o zaposlitvi, ustrezno ravni njene strokovne izobrazbe, z namenom, da se usposobi za samostojno opravljanje dela. Za pripravnika se šteje tudi oseba, ki sklene pogodbo o zaposlitvi  in se usposablja za samostojno opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega ravni njene izobrazbe.
 
Pripravnik sklene pogodbo o zaposlitvi za določen čas za delovno mesto, na katerem bi lahko opravljal delo neposredno po opravljenem pripravništvu.

Izbrani kandidat se bo na navedenem delovnem mestu usposabljal za naslednje naloge: 
· izvajanje enostavnejših pravnih nalog;
· sodelovanje pri zahtevnejših pravnih nalogah;
· oblikovanje gradiv s predlogi ukrepov;
· druge naloge podobne stopnje zahtevnosti po navodilih vodje. 

[bookmark: _Hlk243568990]Pri izbranem kandidatu se bo preverjalo ali ima izdano veljavno dovoljenje za dostop do tajnih podatkov nacionalno in EU stopnje »ZAUPNO«, sicer ga bo moral pridobiti pred sklenitvijo pogodbe o zaposlitvi. 

Z izbranim kandidatom bo sklenjeno delovno razmerje za določen čas osmih mesecev – za čas trajanja pripravništva, s polnim delovnim časom. 

Izhodiščni plačni razred delovnega mesta je 17. plačni razred. Osnovna plača za čas pripravništva je za štiri plačne razrede nižja od osnovne plače tega delovnega mesta - 13. plačni razred oz. 1. 803,85 EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT).

Izbrani kandidat bo delo opravljal v prostorih Ministrstva za zunanje in evropske zadeve, Prešernova 25, 1000 Ljubljana in v drugih uradnih prostorih ministrstva. 

Prijava na prosto strokovno tehnično delovno mesto mora biti obvezno oddana na obrazcu »VLOGA ZA ZAPOSLITEV«:
· ki je priloga te javne objave, 
· in naj vsebuje natančno izpolnjene vse rubrike,
· in naj vsebuje tudi podpisano izjavo o izpolnjevanju pogojev, ki je Priloga I, vloge za zaposlitev. 

Prijave na delovno mesto brez tega obrazca ne bodo obravnavane.

Kandidati vložijo prijavo na priloženem obrazcu, na elektronski naslov: gp.mzez@gov.si, z označbo »PRAVNIK VII/1 – PRIPRAVNIK v ZMP (šifra 30612) », pri čemer veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na ta način, ni bila vložena. Kandidati vložijo prijavo v roku 8 dni po objavi na enotnem spletnem portalu državne uprave GOV.SI in Zavodu za zaposlovanje.

Obveščanje v postopku javne objave poteka po elektronski poti na elektronski naslov kandidata, s katerega je poslal prijavo na javno objavo, ali ki ga je za namen obveščanje v postopku navedel v prijavi. 





Dodatne informacije o izvedbi javne objave in o delovnem področju: Barbara Kvaternik, telefon: 01 478 2374, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.


	Andrej Gregor RODE                                                                                                                                               v. d. generalnega sekretarja 
(vodja kadrovskega poslovanja)




Priloga:
· Obrazec - vloga za zaposlitev.

